**SUSITARIMAS**

**DĖL 2024 M. RUGSĖJO 30 D. RANGOS SUTARTIES NR. 24-C-2904 PAKEITIMO**

2025 m. gruodžio mėn. \_\_\_\_\_\_\_ d.

Vilnius

VšĮ Vilniaus universiteto ligoninė Santaros klinikos, atstovaujama generalinio direktoriaus Tomo Jovaišos, veikiančio pagal įstaigos įstatus (toliau – Užsakovas), ir

UAB „KRS“, atstovaujama direktoriaus Martyno Valančiaus, veikiančio pagal bendrovės įstatus (toliau – Rangovas),

toliau kartu vadinami Šalimis, o kiekvienas atskirai – Šalimi.

**Atsižvelgdamos į tai, kad:**

1. tarp Šalių 2024 m. rugsėjo 30 d. sudaryta rangos sutartis Nr. 24-C-2904 (toliau – Sutartis), pagal kurią Rangovas įsipareigojo per Sutartyje nustatytą darbų atlikimo terminą parengti Pažangios terapijos centro korpuso Santariškių g. 2, Vilniuje (toliau – Objektas) rekonstrukcijos darbo projektą, statybos darbų technologijos (vykdymo) projektą, atlikti ir perduoti darbus (toliau – Darbai), kaip numatyta Sutartyje ir galiojančiuose Lietuvos Respublikos teisės aktuose, bei ištaisyti defektus.
2. 2024 m. gruodžio 11 d. tarp Šalių pasirašytas susitarimas dėl Sutarties pakeitimo, kuriuo įsigyti papildomi ESO tinklų iškėlimo darbai, o Sutarties 9.1. papunktyje nurodyta Sutarties kaina su PVM pakeista iš 14 712 598,12 Eur (keturiolika milijonų septyni šimtai dvylika tūkstančių penki šimtai devyniasdešimt aštuoni eurai ir dvylika centų) į 14 781 794,67 Eur (keturiolika milijonų septyni šimtai aštuoniasdešimt vienas tūkstantis septyni šimtai devyniasdešimt keturi eurai ir šešiasdešimt septyni centai), o PVM suma pakeista iš 2 553 426,12 Eur (du milijonai penki šimtai penkiasdešimt trys tūkstančiai keturi šimtai dvidešimt šeši eurai ir dvylika centų) į 2 565 435,44 (du milijonai penki šimtai šešiasdešimt penki tūkstančiai keturi šimtai trisdešimt penki eurai ir keturiasdešimt keturi centai) Eur.
3. 2025 m. gegužės 21 d. tarp Šalių pasirašytas susitarimas dėl Sutarties pakeitimo, kuriuo įsigyti papildomi Objekto statybos II etapo („švarių“ ir laboratorijos patalpų įrengimo 5 aukšte) darbai, o Sutarties 9.1. papunktyje nurodyta Sutarties kaina su PVM pakeista iš 14 781 794,67 Eur (keturiolika milijonų septyni šimtai aštuoniasdešimt vienas tūkstantis septyni šimtai devyniasdešimt keturi eurai ir šešiasdešimt septyni centai) į 17 464 770,27 (septyniolika milijonų keturi šimtai šešiasdešimt keturi tūkstančiai septyni šimtai septyniasdešimt eurų ir dvidešimt septyni centai), o PVM suma pakeista iš 2 565 435,44 (du milijonai penki šimtai šešiasdešimt penki tūkstančiai keturi šimtai trisdešimt penki eurai ir keturiasdešimt keturi centai) Eur į 3 031 075,83 (trys milijonai trisdešimt vienas tūkstantis septyniasdešimt penki eurai ir aštuoniasdešimt trys centai) Eur.
4. 2025 m. liepos 21 d. tarp Šalių pasirašytas susitarimas dėl Sutarties pakeitimo, kuriuo ištaisyta suapvalinant sumas be PVM padaryta 2 ct vertės klaida 2025 m. gegužės 21 d. susitarimo dėl Sutarties pakeitimo 18 priede „Lokalinė sąmata Nr. 05“, 20 priede „Lokalinė sąmata Nr. 07“ ir 25 priede „Darbų vykdymo grafikas“.
5. pagal Sutartį vykdant Darbus paaiškėjo, kad techninio projekto (toliau – Techninis projektas) elektrotechnikos dalies analizės metu buvo nustatyti šie trūkumai, kurie nebuvo žinomi Rangovui Sutarties pasirašymo metu ir dėl to negalėjo būti įtraukti į pradinę kainodarą:

* Techniniame projekte nebuvo numatyti avarinio apšvietimo sistemos (AAS) paskirstymo skydai visuose aukštuose;
* nebuvo suprojektuotas lifto maitinimo kabelis;
* reikalinga kabelinės trasos korektūra dėl techninių kliuvinių;
* projektavimo proceso metu Užsakovo sprendimu buvo pakeista elektromobilių įkrovimo stotelių skydelių vieta;
* nebuvo numatytas grindinis šildymas po šaldymo įranga.

Papildomai Užsakovas sutiko optimizuoti techninius sprendinius, kurie nepablogina Objekto statybos rezultato, o būtent – numatytų varinių kabelių pakeitimą į didesnio skersmens aliuminio kabelius su movomis, tokiu būdu efektyviai naudojant lėšas, skirtas Objekto statybai.

Šalys konstatuoja, kad norint tinkamai atlikti Darbus, Elektrotechnikos dalyje būtina atlikti šiuos papildomus darbus, kurie nurodyti Sutarties 9 priedo „Nevykdomų ir papildomų darbų pakeitimų pagrindimas - paaiškinimas“ 1 eilutėje „Elektrotechnika“, kurių Rangovas negalėjo numatyti ir įvertinti dar iki pasiūlymų pateikimo termino pabaigos (Sutarties 5.10, 10.2.3. papunkčiai), tai pat dalį Darbų pakeisti kitais Darbais (Sutarties 10.2.2 papunktis):

* darbus, nurodytus Susitarimo 1 priede „Elektrotechnika optimizacija“ lokalinėje sąmatoje „Lokalinė sąmata Nr. 2“ (Žiniaraštis 13. Elektrotechnika (Papildomi sutartiniai)), pridėtoje prie Susitarimo 1 priedo. Šių darbų vertė 187 331,06 Eur be PVM, PVM – 39 339,52 Eur, 226 670,58 Eur su PVM;
* darbus, nurodytus Susitarimo 1 priede „Elektrotechnika optimizacija“ „Lokalinė sąmata Nr. 3“ (Žiniaraštis 13. Elektrotechnika (Papildomi nauji)) „Antro etapo WC vėdinimas, stoginio ventiliatoriaus įrengimas (papildomi darbai nauji įkainiai)“, pridėtoje prie Susitarimo 1 priedo. Šių darbų vertė 57 728,49 Eur be PVM, PVM – 11 072,98 Eur, 63 801,47 Eur su PVM;
* atliekant papildomus darbus, nurodytus Susitarimo 1 priede „Elektrotechnika optimizacija“ lokalinėse sąmatose „Lokalinė sąmata Nr. 2“ (Žiniaraštis 13. Elektrotechnika (Papildomi sutartiniai)) ir „Lokalinė sąmata Nr. 3“ (Žiniaraštis 13. Elektrotechnika (Papildomi nauji)), atsiranda nevykdytinų darbų, kurie nurodyti lokalinėje sąmatoje „Lokalinė sąmata Nr. 1“ (Žiniaraštis 13. Elektrotechnika (Nevykdomi)) pridėtoje prie Susitarimo 1 priedo. Nevykdomų darbų vertė 555 795,20 Eur be PVM, PVM – 116 716,99 Eur, 672 512,19 Eur su PVM;

1. Užsakovo ir Techninio projekto autoriaus bendru sprendimu buvo inicijuota atlikti techninio projekto sprendinių pakeitimus, kad suvienodinti fasadų tarp ašių 5/A-B ir 1/A-B sprendinius, kurie nurodyti Sutarties 9 priedo „Nevykdomų ir papildomų darbų pakeitimų pagrindimas - paaiškinimas“ 2 eilutėje „Fasado sistema - Projekto pakeitimas“. Techniniame projekte, tarp ašių 1/A–B, buvo numatyta kombinuota fasado sistema: apatinėje dalyje – stiklo-aliuminio fasadas, o viršutinėje – ventiliuojamas fasadas. Užsakovas nurodė Rangovui keisti šį sprendinį ir įrengti stiklo-aliuminio fasado sistemą pilna apimtimi minėtoje projekto dalyje. Dėl to dalį Darbų būtina pakeisti kitais Darbais ((Sutarties 10.2.2 papunktis):

* nevykdyti darbų, nurodytų Susitarimo 2 priede „Al fasado keitimas“ lokalinėje sąmatoje „Lokalinė sąmata Nr. 4“ (Žiniaraštis 02. Statinio architektūra (Nevykdomi)), pridėtoje prie Susitarimo 1 priedo. Šių darbų vertė 1 408,84 Eur be PVM, PVM – 295,86 Eur, 1 704,70 Eur su PVM;
* nevykdyti darbų, nurodytų Susitarimo 2 priede „Al fasado keitimas“ lokalinėje sąmatoje „Lokalinė sąmata Nr. 5“ (Žiniaraštis 03. Statinio konstrukcijos (Nevykdomi)), pridėtoje prie Susitarimo 1 priedo. Šių darbų vertė 1 398,33 Eur be PVM, PVM – 293,65 Eur, 1 691,98 Eur su PVM;
* vietoje nevykdomų darbų, nurodytų Susitarimo 2 priede „Al fasado keitimas“ lokalinėse sąmatose „Lokalinė sąmata Nr. 4“ (Žiniaraštis 02. Statinio architektūra (Nevykdomi)) ir „Lokalinė sąmata Nr. 5“ (Žiniaraštis 03. Statinio konstrukcijos (Nevykdomi)), atlikti darbus, kurie nurodyti lokalinėje sąmatoje „Lokalinė sąmata Nr. 6“ (Žiniaraštis 02. Statinio architektūra (Papildomi)). Šių papildomų darbų vertė 5 798,93 Eur be PVM, PVM – 1 217,78 Eur, 7 016,71 Eur su PVM;

1. Darbo projekto rengimo metu buvo pakeistas metalinių laikančių konstrukcijų sprendinys dėl Techninio projekto patikslinimo. Techniniame projekte nebuvo įvertintos stiklo aliuminio fasado tvirtinimas ir apkrovos, dėl šios priežasties buvo atsisakyta Techniniame projekte numatyto karkaso, kuris laiko tik laiptinės aikšteles ir buvo naujai suprojektuotas metalinis karkasas, šis pakeitimas nurodytas Sutarties 9 priedo „Nevykdomų ir papildomų darbų pakeitimų pagrindimas - paaiškinimas“ 3 eilutėje „Statino konstrukcijos - papildomi darbai“. Dėl to dalį Darbų būtina pakeisti kitais Darbais ((Sutarties 10.2.2 papunktis):

* nevykdyti darbų, nurodytų Susitarimo 3 priede „Papildomi darbai laiptinė“ lokalinėje sąmatoje „Lokalinė sąmata Nr. 8“ (Žiniaraštis 03. Statinio konstrukcijos (Nevykdomi)), pridėtoje prie Susitarimo 1 priedo. Šių darbų vertė 50 520,52 Eur be PVM, PVM – 10 609,31 Eur, 61 129,83 Eur su PVM;
* vietoje nevykdomų darbų, nurodytų Susitarimo 3 priede „Papildomi darbai laiptinė“ lokalinėje sąmatoje „Lokalinė sąmata Nr. 8“ (Žiniaraštis 03. Statinio konstrukcijos (Nevykdomi)), atlikti darbus, kurie nurodyti lokalinėje sąmatoje „Lokalinė sąmata Nr. 9“ (Žiniaraštis: 03 Statinio konstrukcijos (Papildomi sutartiniai)). Šių papildomų darbų vertė 132 458,52 Eur be PVM, PVM – 27 816,29 Eur, 160 274,81 Eur su PVM;

1. pagal Sutartį vykdant Darbus paaiškėjo, kad būtina atlikti papildomus šviesolaidžio internetinio kabelio iškėlimo darbūs, kurie nurodyti Sutarties 9 priedo „Nevykdomų ir papildomų darbų pakeitimų pagrindimas – paaiškinimas“ 4 eilutėje „Šviesolaidžio internetinio kabelio iškėlimas“. Šie darbai nebuvo numatyti nei techninio projekto sprendiniuose, nei viešųjų pirkimų procedūrų dokumentacijoje, todėl Rangovas negalėjo jų numatyti ir įvertinti dar iki pasiūlymų pateikimo termino pabaigos (Sutarties 5.10, 10.2.3. papunkčiai):

* darbus, nurodytus Susitarimo 4 priede „Šviesolaidinio kabelio iškėlimo darbai“ lokalinėje sąmatoje „Lokalinė sąmata Nr. 10“ (Žiniaraštis 13. Elektrotechnika (Šviesolaidžių iškėlimas – Sutartiniai įkainiai)), pridėtoje prie Susitarimo 1 priedo. Šių darbų vertė 3 218,37 Eur be PVM, PVM – 675,86 Eur, 3 894,23 Eur su PVM;
* darbus, nurodytus Susitarimo 4 priede „Šviesolaidinio kabelio iškėlimo darbai“ lokalinėje sąmatoje „Lokalinė sąmata Nr. 11“ (Žiniaraštis Šviesolaidinio kabelio iškėlimo darbai), pridėtoje prie Susitarimo 1 priedo. Šių darbų vertė 15 399,62 Eur be PVM, PVM – 3 233,92 Eur, 18 633,54 Eur su PVM;

1. Atliekant Darbo projekto rengimo darbus, Rangovas nustatė, kad Techniniame projekte nėra numatyta oro kondicionavimo sistema laiptinės patalpose. Jeigu laiptinėse nebus įrengta kondicionavimo sistema, jose temperatūra kils iki medžiagoms netinkamo lygio, todėl Rangovas negalės prisiimti garantinių įsipareigojimų dėl galimų apdailos trūkumų. Dėl to būtina papildyti projektinius sprendinius, įrengiant oro kondicionavimo sistemą laiptinėje. Šie darbai, kurie nurodyti 9 priedo „Nevykdomų ir papildomų darbų pakeitimų pagrindimas – paaiškinimas“ 5 eilutėje „Šildymas, vėdinimas, oro kondicionavimas“, nebuvo numatyti nei techninio projekto sprendiniuose, nei viešųjų pirkimų procedūrų dokumentacijoje, todėl Rangovas negalėjo jų numatyti ir įvertinti dar iki pasiūlymų pateikimo termino pabaigos (Sutarties 5.10, 10.2.3. papunkčiai):

* darbus, nurodytus Susitarimo 5 priede „Oro kondicionavimas laiptinėje“ lokalinėje sąmatoje „Lokalinė sąmata Nr. 12“ (Žiniaraštis Šildymas, vėdinimas, oro kondicionavimas (papildomi sutartiniai)), pridėtoje prie Susitarimo 1 priedo. Šių darbų vertė 4 992,05 Eur be PVM, PVM – 1 048,33 Eur, 6 040,38 Eur su PVM;
* darbus, nurodytus Susitarimo 5 priede „Oro kondicionavimas laiptinėje“ lokalinėje sąmatoje „Lokalinė sąmata Nr. 13“ (Žiniaraštis Šildymas, vėdinimas, oro kondicionavimas (papildomi nauji)), pridėtoje prie Susitarimo 1 priedo. Šių darbų vertė 9 420,57 Eur be PVM, PVM – 1 978,32 Eur, 11 398,89 Eur su PVM;

1. Pagal Sutartį vykdant Darbus paaiškėjo, kad būtina atlikti papildomus vakuuminio pašto iškėlimo darbus. Šie darbai, kurie nurodyti 9 priedo „Nevykdomų ir papildomų darbų pakeitimų pagrindimas – paaiškinimas“ 6 eilutėje „Vakuuminio pašto iškėlimas“ nebuvo numatyti nei techninio projekto sprendiniuose, nei viešųjų pirkimų procedūrų dokumentacijoje, todėl Rangovas negalėjo jų numatyti ir įvertinti dar iki pasiūlymų pateikimo termino pabaigos (Sutarties 5.10, 10.2.3. papunkčiai):

* darbus, nurodytus Susitarimo 6 priede „Vakuuminis paštas“ lokalinėje sąmatoje „Lokalinė sąmata Nr. 14“ (Žiniaraštis Vakuuminis paštas (iškėlimas – sutartiniai įkainiai)), pridėtoje prie Susitarimo 1 priedo. Šių darbų vertė 1 529,60 Eur be PVM, PVM – 321,22 Eur, 1 850,82 Eur su PVM;
* darbus, nurodytus Susitarimo 6 priede „Vakuuminis paštas“ lokalinėje sąmatoje „Lokalinė sąmata Nr. 15“ (Žiniaraštis: Vakuuminis paštas (iškėlimas – nauji įkainiai)), pridėtoje prie Susitarimo 1 priedo. Šių darbų vertė 16 214,00 Eur be PVM, PVM – 3 404,94 Eur, 19 618,94 Eur su PVM;
* darbus, nurodytus Susitarimo 6 priede „Vakuuminis paštas“ lokalinėje sąmatoje „Lokalinė sąmata Nr. 16“ (Žiniaraštis: Lauko vandentiekis ir nuotekų šalinimas (VP iškėlimas - sutartiniai įkainiai)), pridėtoje prie Susitarimo 1 priedo pridėtoje prie Susitarimo 1 priedo. Šių darbų vertė 3 799,85 Eur be PVM, PVM – 797,97 Eur, 4 597,82 Eur su PVM;

1. Objekto statybos metu buvo nustatyta, kad sklypo teritorijoje gruntiniai vandenys yra daug žemiau negu pastato grindų altitudė, todėl nuspręsta atsisakyti dalies darbų, tai yra drenažo tinklų įrengimo (Sutarties 10.2.1 papunktis), kurie nurodyti 9 priedo „Nevykdomų ir papildomų darbų pakeitimų pagrindimas – paaiškinimas“ 7 eilutėje „Sklypo sutvarkymas“:

* nevykdyti darbų, nurodytų Susitarimo 7 priede „Nevykdomi darbai drenažas“ lokalinėje sąmatoje „Lokalinė sąmata Nr. 17“ (Žiniaraštis 01. Sklypo sutvarkymas (Nevykdomi darbai)), pridėtoje prie Susitarimo 1 priedo. Šių darbų vertė 12 196,30 Eur be PVM, PVM – 2 561,22 Eur, 14 757,52 Eur su PVM;

1. Objekto statybos metu Užsakovas inicijavo statinio konstrukcinės dalies sprendinio pakeitimą - nuspręsta keisti PVC dangą į prilydomą dangą, pakeitimai nurodyti 9 priedo „Nevykdomų ir papildomų darbų pakeitimų pagrindimas – paaiškinimas“ 8 eilutėje „Stogo denginio PVC keitimas“. Dėl to dalį Darbų būtina pakeisti kitais Darbais (Sutarties 10.2.2 papunktis):

* nevykdyti darbų, nurodytų Susitarimo 8 priede „PVC keitimas sąmata“ lokalinėje sąmatoje „Lokalinė sąmata Nr. 18“ (Žiniaraštis 03. Statinio konstrukcijos (Nevykdomi darbai)), pridėtoje prie Susitarimo 1 priedo. Šių darbų vertė 6 791,05 Eur be PVM, PVM – 1 419,82 Eur, 8 180,87 Eur su PVM;
* vietoje nevykdomų darbų, nurodytų Susitarimo 8 priede „PVC keitimas sąmata“ lokalinėje sąmatoje „Lokalinė sąmata Nr. 19“ (Žiniaraštis 03. Statinio konstrukcijos (Nevykdomi)), atlikti darbus, kurie nurodyti lokalinėje sąmatoje „Lokalinė sąmata Nr. 19“ (Žiniaraštis: 03 Statinio konstrukcijos (Papildomi darbai)). Šių papildomų darbų vertė 4 237,41 Eur be PVM, PVM – 889,86 Eur, 5 127,27 Eur su PVM;

1. Būtinų papildomų bei nevykdomų darbų vertė iš viso sudaro minus 190 951,77 Eur be PVM (Susitarimo 13 priedas – „Nevykdomų ir papildomų darbų suvestinė“), todėl bendra pakeitimų vertė sudaro apie minus 1,57 proc. pradinės Sutarties vertės (apskaičiuojant bendrą pakeitimų vertę vadovaujantis 2025 m. vasario 25 d. išaiškinimu [Dėl pirkimo sutarties pakeitimų vertės skaičiavimo praktikos, vadovaujantis VPĮ 89 str. 2 d. - Viešųjų pirkimų tarnyba](https://vpt.lrv.lt/lt/naujienos-3/del-pirkimo-sutarties-pakeitimu-vertes-skaiciavimo-praktikos-vadovaujantis-vpi-89-str-2-d/#:~:text=Vie%C5%A1%C5%B3j%C5%B3%20pirkim%C5%B3%20tarnyba%2C%20papildomai%20gavus%20Lietuvos%20Respublikos%20Ekonomikos,%C5%A1ios%20nuostatos%20taikymo%20ir%20pakeitim%C5%B3%20vert%C4%97s%20skai%C4%8Diavimo%20praktik%C4%85.));
2. Papildomi darbai gali būti įsigyjami iš Rangovo atliekant Sutarties pakeitimą Lietuvos Respublikos viešųjų pirkimų įstatymo 89 straipsnio 2 dalies pagrindu, nes:
   1. bendra atskirų pakeitimų pagal Lietuvos Respublikos viešųjų pirkimų 89 straipsnio 2 dalį vertė neviršija atitinkamų tarptautinio pirkimo vertės ribų;
   2. bendra atskirų pakeitimų pagal Lietuvos Respublikos viešųjų pirkimų 89 straipsnio 2 dalį vertė sudaro apie minus 1,1 proc. (tai yra 0,47 proc. papildomų darbų, įformintų vadovaujantis Lietuvos Respublikos 89 straipsnio 2 dalimi 2024 m. gruodžio 11 d. tarp Šalių pasirašytu susitarimu dėl Sutarties pakeitimo minus 1,57 proc. šiuo susitarimu (toliau - Susitarimas) vadovaujantis Lietuvos Respublikos 89 straipsnio 2 dalimi forminamų papildomų ir nevykdomų Darbų) ir neviršija 15 procentų pradinės Sutarties vertės;
   3. pakeitimais iš esmės nepakeičiamas Sutarties pobūdis;
3. Papildomų darbų įsigijimas, pakeitimas ir atsisakymas numatytas ir Sutarties 10.1.1, 10.1.2 ir 10.1.4 papunkčiuose, o pakeitimas įforminamas Sutarties 10.2.1., 10.2.2 ir 10.2.3 papunkčiuose nustatyta tvarka.
4. 2025 m. rugsėjo 25 d. raštu „Dėl 2024-09-30 statybos rangos sutarties Nr. 24-C-2904 vykdymo“ Nr. 1530 (Susitarimo 11 priedas) Rangovas prašo pratęsti darbų atlikimo terminą papildomiems Objekto statybos II etapo statybos darbams atlikti.
5. Sutarties 6.7 papunktyje numatyta, jog darbų atlikimo terminas gali būti pratęstas, įskaitant, bet neapsiribojant, dėl šių aplinkybių: išskirtinai nepalankių gamtinių sąlygų (taikoma Darbams, kurių kokybė priklauso nuo gamtinių sąlygų ir negali būti koreguojama techninėmis priemonėmis) (6.7.1 papunktis, aplinkybes grindžia 2025 m. rugsėjo 25 d. raštas „Dėl 2024-09-30 statybos rangos sutarties Nr. 24-C-2904 vykdymo“ Nr. 1530 (Susitarimo 11 priedas)); pakeitimų, atliekamų vadovaujantis Sutarties sąlygų 10.1 papunkčio nuostatomis, jei tai atitinka 6.4 papunkčio reikalavimus (6.7.2 papunktis, aplinkybes grindžia Rangovo 2025 m. gruodžio 15 d. raštas „Dėl projektinių sprendinių optimizacijos, papildomų darbų atlikimo ir dalies darbų nevykdymo“ (Susitarimo 10 priedas)). Taigi, yra dveji Sutartyje numatytiems pagrindams dėl Darbų atlikimo termino pratęsimo.
6. Rangovo prašomas darbų atlikimo termino pratęsimas iki 2026 m. balandžio 30 d. neturės įtakos Objekto statybos finansavimo sąlygoms ir šaltiniams, ir, Užsakovo vertinimu, prašomas papildomas terminas yra pagrįstas, taigi darbų atlikimo termino pratęsimas iki 2026 m. balandžio 30 atitinka Sutarties 6.4 papunkčio reikalavimus.
7. Viešųjų pirkimų įstatymo 89 straipsnio 1 dalies 1 punkte nustatyta, kad sutartis jos galiojimo laikotarpiu gali būti keičiama neatliekant naujos pirkimo procedūros pagal įstatymą, kai pakeitimas, neatsižvelgiant į jo piniginę vertę, iš anksto buvo aiškiai, tiksliai ir nedviprasmiškai suformuluotas pirkimo dokumentuose nustatant pirkimo sutarties ar preliminariosios sutarties peržiūros, įskaitant kainos indeksavimą, atlyginimų darbuotojams peržiūrą, sąlygas ar pasirinkimo galimybes, įskaitant sutarties termino, perkamų kiekių, apimties, objekto pakeitimą.

**Vadovaudamosi** Lietuvos Respublikos viešųjų pirkimų įstatymo 89 straipsnio 1 dalies 1 punktu, 89 straipsnio 2 dalimi ir Sutarties 6.4., 6.7., 6.7.1. 6.7.2, 9.10.2, 10.1., 10.1.1, 10.1.2, 10.1.4, 10.2, 10.2.1, 10.2.2 ir 10.2.3 papunkčiais,

**Šalys sudaro šį susitarimą dėl Sutarties pakeitimo, kuriuo susitaria:**

1. Rangovas atlieka papildomus darbus, būtinus Objektui pastatyti, tai pat atsisako dalies nereikalingų Darbų. Papildomų darbų, kuriuos turi atlikti Rangovas, statydamas Objektą, taip pat nevykdomų Darbų įkainiai ir apimtys, nurodyti lokalinėse sąmatose (Susitarimo 1-8, 13 priedai).
2. Vadovaujantis Sutarties 6.7. 6.7.1 ir 6.7.2 papunkčiais pratęsti Sutarties 6.1 papunktyje nurodytą darbų atlikimo terminą iki 2026 m. balandžio 30 d., atitinkamai pakeičiant darbų vykdymo grafiką ir jį išdėstant nauja redakcija (Susitarimo 12 priedas).
3. Vadovaujantis Sutarties 9.10.2 papunkčiu Šalys konstatuoja, kad Sutarties kaina koreguojama papildomų bei nevykdomų Darbų sumomis apskaičiuojant Sutarties kainos pokytį 9.10.2.1 papunkčio nustatyta tvarka (detalūs skaičiavimai pateikiami Susitarimo 1-8 prieduose) ir Sutarties 9.10.2.4 papunkčio nustatyta tvarka (detalūs skaičiavimai pateikiami Susitarimo 1-8 prieduose pateiktose lentelėse, įvardintose „papildomi nauji“), kadangi dalies papildomų darbų įkainių nėra galimybės apskaičiuoti Sutarties kainos pokyčio Sutarties 9.10.2.1- 9.10.2.3 papunkčių nustatyta tvarka.
4. Pakeisti Sutarties 9.1. papunktyje nurodytą Sutarties kainą su PVM iš 17 464 770,27 Eur (septyniolika milijonų keturi šimtai šešiasdešimt keturi tūkstančiai septyni šimtai septyniasdešimt eurų ir dvidešimt septyni centai) į 17 233 718,63 Eur (septyniolika milijonų du šimtai trisdešimt trys tūkstančiai septyni šimtai aštuoniolika eurų ir šešiasdešimt trys centai), PVM sumą iš 3 031 075,83 Eur (trys milijonai trisdešimt vienas tūkstantis septyniasdešimt penki eurai ir aštuoniasdešimt trys centai) į 2 990 975,96 (du milijonai devyni šimtai devyniasdešimt tūkstančių devyni šimtai septyniasdešimt penki eurai ir 96 centai) Eur.
5. Kitos Sutarties sąlygos, nepaminėtos šiame susitarime, lieka nepakeistos ir galioja abiem Šalims visa apimtimi bei Šalys patvirtina iš jų kylančias savo prievoles.
6. Šalys susitaria, kad šis susitarimas pasirašomas abiejų Šalių atstovų kvalifikuotais elektroniniais parašais arba rašytiniais parašais. Šio susitarimo pasirašymo diena yra laikoma diena, kurią šį susitarimą pasirašė abi Šalys. Tuo atveju, jeigu Šalys šį susitarimą pasirašė skirtingomis dienomis, jo pasirašymo diena laikoma ta diena, kurią šį susitarimą pasirašė paskutinė iš Šalių. Pasirašant šį susitarimą rašytiniais parašais, Šalys pasirašo du vienodą teisinę galią turinčius susitarimo egzempliorius, po vieną kiekvienai Šaliai.
7. Šis susitarimas įsigalioja nuo jo pasirašymo dienos ir yra neatskiriama Sutarties dalis.

SUSITARIMO PRIEDAI:

1. Elektrotechnika optimizacija;
2. Al fasado keitimas;
3. Papildomi darbai laiptinė;
4. Šviesolaidinio kabelio iškėlimo darbai;
5. Oro kondicionavimas laiptinėje;
6. Vakuuminis paštas;
7. Nevykdomi darbai drenažas;
8. PVC keitimas sąmata;
9. Nevykdomų ir papildomų darbų pakeitimų pagrindimas – paaiškinimas;
10. 2025 m. gruodžio 15 d. UAB „KRS“ raštas „Dėl projektinių sprendinių optimizacijos, papildomų darbų atlikimo ir dalies darbų nevykdymo“;
11. 2025 m. rugsėjo 25 d. UAB „KRS“ raštas „Dėl 2024-09-30 statybos rangos sutarties Nr. 24-C-2904 vykdymo“;
12. Darbų vykdymo grafikas;
13. Sąmatų suvestinė.

**Rangovo atstovas Užsakovo atstovas**

UAB „KRS“ VšĮ Vilniaus universiteto ligoninė Santaros klinikos

Draugystės g. 15A, LT-51227 Kaunas Santariškių g. 2, LT-08406 Vilnius

Juridinio asmens kodas 133630961 Juridinio asmens kodas 124364561

Direktorius Generalinis direktorius

Martynas Valančius Tomas Jovaiša